b'\n_START_ARTICLE_\nSkob\xc4\x8dja sova\n_START_SECTION_\nOpis\n_START_PARAGRAPH_\nTa sova, velika pribli\xc5\xbeno kot mala uharica, je zaradi svojega dolgega repa, vitkega trupa, pri\xc5\xa1iljenih peruti in sivo grahastega vzorca, bolj podobna ujedam kot sovam. Po svoji barvi in vzorcu na trebuhu, ki je podoben skob\xc4\x8djemu, je tudi dobila slovensko ime. Zraste povpre\xc4\x8dno okoli 38 cm in ima razpon kril med 70 in 80\xc2\xa0cm._NEWLINE_Pogosto jo je, v okolju v katerem \xc5\xbeivi, videti posedati na vrhovih osamljenih dreves ali na telegrafskih drogovih, kjer opazuje okolico in i\xc5\xa1\xc4\x8de plen, ki ga lovi prete\xc5\xbeno podnevi._NEWLINE_Leti in ogla\xc5\xa1a se podobno kot sokoli, z done\xc4\x8dim \xc2\xbbki-ki-ki-ki\xc2\xab.'